Page:Humble beggar.pdf/2



N Scotland there lived a humble Beggar,

He had neither houſe, nor hauld, nor hame,

But he was well liked by ilka bodie,

And they gae him funkets to rax his wame.

A nivefow o' meal, and a handfow o'groats,

A dadd o' barnock, or herring brie,

Cauld parrage, or the lickings o' plates,

Wad made him as blyth as a beggar cou'd be.

This Beggar he was a humble Beggar,

The feint a bit o' pride had he,

He wad a ta'en his a'ms in a bikker,

Frae gentleman, or poor bodie.

His wallets a-hint and a-fore did hang,

In as good order as wallets cou'd be:

A lang kail.gully hang down by his ſide,

And a meikle nowt-horn to rout on had he.

It happened ill, it happened warſe,

It happened fae, that he did die:

And wha do ye think was at his late-wake,

But lads and laſſes o' high degree.

Some were blyth, and ſome were ſad,

And ſone they play'd at blind Harrie;

But ſuddenly up-ſtarted the auld Carle,

I redd ye, good fowk's, tak tent o' me.

Up gat Kate that ſat i'the nook,

Vow Kimmer, and how do ye?

Up he gat, and ca'd her a Limmer,

And ruggit and tuggid her cockernonie.